
HORTI  BOTANICI  BONONIENSIS 

PLANTAE  NOVAE 

VEL  MINUS  COGNITAE 


FASCICULUS  I. 


BONONIAE 

EX  TYPOGRAPHAEO  EMYGDII  AB  ULMO  ET  IOSEPIII  TIOCCHI. 


A.  MDCCCXXXV1II. 


Haec  dissertatio  est  ab  auctore  ia  conventu  Academiae  ha 


bito  IV.  Id.  Decembr . ann.  MDCCCXXXV. 


Hortus  botanicus  Bononiensis,  cum  ineunte  vere  anni 
1816.  mihi  traditus  esset,  ut  curam  ejus  gererem,  alebat  bis 
mille,  et  quingentas  plantas,  ut  constat  ex  illarum  catalogo, 
qui  hactenus  apud  me  servatur.  Harum  pars  fere  dimidia  per- 
tinebat ad  stirpes  exoticas,  pars  reliqua  ad  indigenas  Europae. 
Primae  diligenter  colebantur  fictilibus  vasis  commissae sed 
quae  calidarum  plagarum  erant,  et  ferae  a Linnaeo  dicuntur, 
perpetuo,  et  praeter  necessitatem  in  hypocausto  detinebantur. 
Plantae  Europaeae,  quippe  quae  caelo  nostro  assuetae,  sub  dio 
vigebant  nullo  ordine,  nulla  methodo  distributae.  Confestim 
animadverti,  omnes  hasce  plantas  esse  numero  pauciores, quam 
hortus  noster  capere  poterat,  et  deerant  omnino  stirpes  ex  ter- 
ris australibus,  quae  quidem  jam  tunc  magni  fiebant,  et  hor- 
tos botanicos  ditabant.  Itaque  ad  plantas  rariores  undique  com- 
parandas me  converti,  et  commercium  botanicum  tunc  no- 
vum pro  horto  nostro  inii  cum  praestantissimis  Europae  viri- 
dariis, scilicet  cum  Vindobonensi , Pragensi , Graciensi,  Cra- 
coviensi,  Halensi,  Berolinensi,  Wratislaviensi , Tigurino,  Ge- 
nevensi , Monspessulano , Parisiensi,  Londinensibus  nonnul- 
lis , cumque  omnibus  hortis  Italiae,  Taurinensibus , Medio- 
lanensi, Modaetiensi  , Patavino,  Veneto,  Tergestino,  Mutinensi, 
Parmensibus,  Genuensibus,  Pisano , Florentinis,  Romano,  Nea- 
politanis, Siculis,  ut  sileam  de  caeterisj  neque  id  satis}  plu- 
rimi enim  feci,  si  mihi  semina  comparassem  e remotissimis 

terrae  plagis,  quae  quidem  undique  magna  manu  obtinui,  ne- 
que vobis  scire  displiceat,  Aloysium  Joanettum  civem  no- 
strum, nunc  in  insula  Trinitatis  ad  oras  Americae  meridionalis 
degentem,  plura,  et  repetito  illinc  misisse,  et  missurum  alia, 
quemadmodum  mittent  et  caeteri  juvenes  nostri,  qui  nuperri- 
me Brasiliam  adierunt.  Praeterea  institui  permutationem  se- 
minum cujuscunque  generis  cum  omnibus  hortis  botanicis, 
quos  antea  memoravi,  et  eam  quotannis  hyemali  tempore  re- 
novandam diligentissime  curavi,  et  curo.  Inter  haec  apprime 
studui,  ut  ope  liberioris  culturae  vigor,  et  robustior  habitus 
exoticis  plantis  infereretur,  quem  consequi  non  poterant,  do- 
nec in  hypocausto  occluderentur  suffusae  aere  mephytico,  qui 
aeque  vegetabilibus,  quam  animalibus  insalubris.  Itaque  illas 
e carcere  a tepore  veris  ad  brumam  hyemis  eduxi,  et  amplio- 
ribus fictilibus  paulatim  credidi,  atque  ita  solaribus  radiis  di- 
recte percitae,  aere  puriori  circumfusae,  meteorisque  vivifi- 
cantibus affectae  novum  adspectum  novo  fere  miraculo  prae 
se  tulerunt,  ut  qui  tunc  vidisset,  nunc  vix  recognosceret.  De- 
nique totum  me  converti  ad  ordinandas  plantas,  quae  sub  dio 
perpetuo  vigebant.  Distributio  methodica  plantarum  est  filum 
ariadnaeum,  ut  Linnaei  verbis  utar,  sine  quo  scientia  in  ca- 
hos  delabitur.  Quis  in  tot  millibus  plantarum  reperiret  spe- 
ciem sine  auxilio  systematis,  vel  methodi?  Quis  nexum  spe- 
cierum  cum  generibus,  quis  nexum  generum  cum  ordinibus, 
vel  familiis,  quis  nexum  ordinum,  et  familiarum  cum  classi- 
bus sine  auxilio  systematis,  aut  methodi  posset  unquam  per- 
cipere? Quare  plantas  omnes  horti  nostri,  quae  erant  nullo  or- 
dine solo  commissae,  magno  ausu,  sed  ausu  felicissimo  evel- 
lere institui, et  ad  Linnaeanum  systema  distributas  reposui, ap- 
plicitis nominibus  classium,  ordinum,  generum,  et  specierum, 
ut  res  omnis  unicuique  eam  dignoscere  percupienti  ictu  oculi 
pateret,  sive  is  fuerit  curiosus,  sive  medicus,  sive  pharmaco- 
pola, sive  herbarum  studio  addictus.  Atque  utinam  amplior 
mihi  data  esset  area,  ut  non  minus  ad  Linnaeanum  systema, 
quam  ad  naturalem  methodum,  sicuti  nunc  moris  est,  easdem 
plantas  dispertire  potuissem  ! Verum  quod  tunc  mihi  non  ob- 
tigit, obtinget  forte  in  posterum 5 et  statim  ac  locus  suppetat, 
plantae  saltem  officinales  hac  methodo  distributae  prostabunt. 

Ex  curis  sedulis,  indefessis,  quas  adhibui,  factum  profecto 
est,  ut  hortus  noster  nunc  emineat  inter  praestantiores  Italiae, 

cum  sex  millia  plantarum  ad  hodiernum  diem  possideat,  et 
stirpium  exoticarum  cujuscunque  regionis  ditissimus,  quam 
quis  alius,  habeatur  ab  omnibus,  praesertim  vero  a peregrina- 
toribus, qui  illum  adeunt,  et  perlustrant.  Verum  ea  omnia, 
quae  narravi,  perficere  non  potuissem,  licet  impense  fuerim 
aggressus,  nisi  mihi  adjumento  esset  Eminentissimus  Cardina- 
lis Archicancellarius  noster  Carolus  Oppizzonius,  qui  non  sum- 
ptui, non  curis  pepercit, ut  mihi  obsecundaret  ad  pulchritudi- 
nem horti,  divitiasque  ejus  augendas,  imo  et  ad  locum  salu- 
briorem reddendum.  Quid  non  sperent  cuncta  Archigymnasii 
nostri  musaea,  te  protectore,  te  fautore,  Vir  munificentissi- 
me, splendidissime? 

Restat  nunc,  Sodales  praestanlissimi , ut  orbi  botanico  pa- 
tefacere incipiam,  quae  sint  divitiae  nostrae.  Qua  de  re  plan- 
tas novas,  vel  selectiores  horti  per  fasciculos  evulgare  consti- 
tui, easque  non  minus  descriptionibus  declarare,  quam  mon- 
strare figuris  ad  vivum  circumlinitis,  et  pictis}  in  hodierno  autem 
conventu  harum  quinque  propemodum  novas  vobis  exhibeo 
daturus  alias  in  posterum.  Vos,  qua  praediti  estis  humanita- 
te, excipite } et  incepto  forte  non  spernendo  favete. 

I. 

Ipomaea  fulva\  hirsutissima^  foliis  palmato-septempartitis, laci- 
niis lanceolatis,  acuminatis,  repando-dentatis,  externis  minori- 
bus} corymbis  solitariis, pedunculalis,  paucifloris  Tab.  I. 

I.  fulva  Bert.  Hort.  bot . Bon.  pl.  viv.  p.  et  in  Giorn. 

Lig.  an.  1827.  /o/72.  1.  p.  11.  72.  3. 

Perenn.  Nascitur  in  Brasilia,  unde  semina  attulit  Raddius,  et 
benevole  dedit.  Floret  Augusto. 

Radix  collo  crassa,  tuberosa,  tubere  informi,  deorsum  pro- 
ducto in  napulos  fasciculatos,  cylindraceos , longos,  tortuo- 
sos. Caulis  volubilis,  teres,  hirsutissimus,  hirsutie  horizon- 
tali, longa,  quatuor-quinquepedalis , et  ultra,  subinde  se- 
nio inferne  glabratus.  Folia  alterna,  petiolata,  hirsuta,  pal- 
mato-partita , laciniis  septenis,  lanceolatis,  acuminatis,  re- 
pandis, remoteque  dentatis,  rarius  integris.  Petioli  inferio- 
res folia  aequantes,  reliqui  breviores.  Corymbi  solitarii,  pe- 
dunculati,  bi-quadriflori , vix  ultra,  patentes,  et  fere  decli- 
nati , siti  in  axillis  foliorum  superiorum , plerumque  paulo 

longiores  folio  , hirsutissimi',  pedicellis  apice  incrassatis  , et 
quidquam  compressis  . Calyx  quinquepartitus  , segmentis 
ovato-oblongis,  acutis,  aut  obtusis  cum  mucronulo,  extus 
hirsutissimis,  intus  glabris,  viscidulis,  externis  duobus  paulo 
latioribus,  oppositis,  bracteiformibus , interna  tegentibus, 
omnibus  in  fructu  auctis,  et  stellatim  'patentibus.  Corolla 
turbinata , alba,  extus  leviter  luteola,  calyce  multo  longior, 
fugax.  Stamina  quinque,  corolla  multo  breviora , filamentis 
basi  intus  pilosis,  parcius  supra  basim,  antheris  oblongis, 
effuso  polline  spiraliter  convolutis.  Stilus  filiformis,  stigmate 
capitato-bilobo,  rugoso.  Capsula  ovoidea  , obtusa  , glabra  , 
basi  bilocularis  , primum  calyce  aucto,  vesicaeformi  tecta, 
postea  segmentis  calycinis  patentibus  nuda.  Semina  duo  in 
quovis  loculo,  grandiuscula,  glabra,  matura  fusca,  dorso 
convexa,  intus  pyramidato-trilatera.  Hirsuties  totius  plantae 
fulva. 

II. 

Capsicom  cereolum : fruticosum*,  foliis  ovato-lanceolatis,  acumi- 
natis } pedunculis  recurvatis,  baccis  ovoideo-conicis , acutis, 
laevibus  Tab.  II. 

Frut.  Nascitur  in  Brasilia,  unde  semina  ad  nos  attulit,  et  co- 
miter dedit  Eq.  Nunnezius.  Floret  Julio,  Augusto. 

Cani  is  teres,  erectus,  circiter  spilhamaeus,  crebre  ramosus,  in- 
ferne cinereus,  superne  viridis.  Rami  erecto-patuli , e te- 
reti obscure  angulati , scabriusculi.  Folia  petiolata,  ovato- 
-lanceolata,  utrinque  angustata,  apice  acuminata,  subcondu- 
plicata,  quidquam  bullata,  et  undulata,  integra,  margine 
ciliato-scabra  , uninervia  , parallele  venosa,  reticulataque , 
laete  viridia,  glabra,  aut  pilis  minutis,  raris  adspersa.  Pe- 
tioli longiusculi,  supra  canaliculati,  pilosuli,  praesertim  mar- 
gine. Flores  axillares,  solitarii,  vel  gemini,  pedunculati, 
pedunculis  folio  brevioribus,  rigidis,  recurvis,  angulatis,  pi- 
losis, apice  incrassatis,  in  fructu  rigidioribus,  et  prorsus  re- 
curvatis. Calyx  pentagonus,  corolla  multo  brevior,  obiter 
quinquedentatus,  viridis,  subpilosus,  persistens.  Corolla  pen- 
tapetala,  concavo-patens , ex  albo  viridula,  petalis  ovatis, 
acutis,  uninerviis,  margine  ciliolato-scabris . Stamina  quin- 
que, libera , erecta , corolla  multo  breviora , filamentis  bre- 
vissimis, purpurantibus,  antheris  cordato-oblongis,  conni- 

ventibus,  grandiusculis,  turgidulis,  bilocularibus , caeruleis. 
Stilus  crassi usculus,  purpurascens.  Stigma  obtusum  . Bacca 
ovoideo-conica,  turgida , magnitudine  olivae  grossioris,  acuta, 
laevis  cum  aliqua  inaequalitate,  at  rugis  nullis,  glaberrima  , 
nitida,  immatura  viridis,  matura  llava  colore  cerae  virginis. 

III. 

Bauhinia  versicolor:  fruticosa}  foliis  exquisite  cordatis,  bilo— 
bis,  lobis  late  ovatis,  acutis,  divergentibus}  racemis  termi- 
nalibus} petalis  lanceolatis,  setaceo-acuminatis}  filamento  fer- 
tili solitario,  longissimo  Tab.  III. 

Frut.  Nascitur  in  Tampico  x^mericae  Meridionalis,  unde  se- 
mina obtinui  a Boschio.  Floret  Julio,  Augusto. 

Fruliculus  humilis.  Caulis  teres , inferne  erectus,  crassitie  ca- 
lami scriptorii,  superne  declinatus,  et  solutus  in  ramos  al- 
ternos, patentes,  juniores  pubescentes  . Folia  parva,  alter- 
na, petiolata,  exquisite  cordata,  biloba,  lobis  late  ovatis, 
acutis,  divergentibus , quinqueneivia , reticulato-venosa,  su- 
pra saturate  viridia,  pilosula,  subtus  pallidiora,  puberula, 
■scabrida . Petioli  folio  breviores.  Racemi  solitarii,  simplices, 
terminales  cauli, ramisque,  initio  corymbosi.  Bracteae  linea- 
res, pedicello  breviores,  virides,  pubescentes.  Pedicelli  apice 
clavati,  primum  erecti,  postea  declinato-patnli , pubescentes, 
virides.  Calyx  e viridi  albens,  pilosus,  lateraliter  dehiscens, 
demum  marcescens,  factus  laciniis  quinque  in  medio  con- 
natis, basi  plus  minus  scissis,  apicibus  acuminato-setaceis , 
liberis,  paululum  inaequalibus.  Corolla  pentapetala,  calyce 
duplo  longior,  primo  die  alba,  die  postero  rosea.  Petala 
lanceolata  , longe  unguiculata,  apice  acuminato-setacea,  pa- 
tenti-recurva  , canaliculata  ,subundulata.  Stamina  diadelpha, 
inferiore  fertili,  corollam  ad  triplum  superante,  reliquis  ca- 
stratis, corolla  quidquam  brevioribus,  apice  recurvis.  Fila- 
menta filiformia , alba.  Anthera  unica,  oblongo-linearis,  bi- 
locularis,  oblique  incumbens,  fusca.  Pistillum  stamini  fer- 
tili aequale.  Ovarium  liberum,  pedicellatum  , compressum . 
Stilus  filiformis,  basi  crassior,  elongatus,  pilosus,  albus, 
assurgens  , persistens.  Stigma  crassiusculum  , obtusum,  fu- 
scum. Tecaphorum  filiforme.  Legumen  lato-lineare , com- 
pressum, praelongum,  virens,  pubescens,  uniloculare,  po- 

lyspermum , suturis  canaliculatis.  Plures  flores  sunt  tantum 
mares,  pauci  hermaphroditi.  Valvae  leguminis  sicci  disjun- 
guntur, et  spiraliter  contorquentur. 

IV. 

Melocactus  rufispinus  : caule  crasso  , cylindraceo-clavato  , 
costis  subsedecim  , fasciculato-spinosis  , spadice  terminali 
eonvexo-depresso  , mammillis  densissimis  , apice  floriferis 
Tab.  IV.  Jig.  i . 2. 

Echinocactus  rufispinus  Berl.  in  Annal.  di  stor.  nat.  tom. 
3.  pag.  223.  n.  5. 

Frut.  Habitat  in  insula  S.  Thomae  Americae  meridionalis, un- 
de attulit  Tinius  navarchus  Genuensis.  Floret  ab  Julio  in 
autumnum . 

Caulis  crassus , dodrantalis , cylindraceo-clavatus , sulcatus,  co- 
stis subsedecim,  basi  latis,  acie  acutis,  repandisque , non- 
nullis inter  se  se  confluentibus.  Ex  eadem  costarum  acie 
prodeunt  spinae  fasciculatae,  ortae  e pulvinulo  albido,  pu- 
berulo,  brevissimo,  demum  evanescente,  decem-duodecim 
in  quovis  fasciculo,  validae,  patentes,  subinaequales,  aliae 
rectae,  aliae  leniter  recurvae,  juniores  fulvo-rufae,  senio- 
res cinereae.  Spadix  terminalis,  anno  primo  valde  depres- 
sus, annis  successivis  gradatim  auctus,  convexo-depressus , 
in  meo  individuo  biceps,  totus  densissime  mammillosus, 
mammillis  contiguis,  parum  prominentibus,  ex  apice  flori- 
feris, albo-lanatis , obvallatisque  spinis  setaceis , rufescenti- 
bus . Perigonium  factum  sepalo  crasso  , tubuloso  , tubo 
extus  inferne  laevi,  laeviterque  sulcato,  pallide  roseo,  limbo 
laete  roseo,  plurifido , laciniis  imbricatis,  externis  breviori- 
bus, subintegris,  strictis,  reliquis  erosulis,  in  anthesi  recur- 
vulis.  Stamina  inclusa.  Filamenta  seriebus  pluribus  tubo 
adnata,  ad  originem  limbi  desinentia.  Antherae  luteolae. 
Stilus  crassiusculus , filiformis  , rubidus  , stamina  superans, 
perigonio  subaequnlis  . Stigma  quinquefidum , albidum,  la- 
ciniis in  anthesi  recurvulis,  ante,  et  post  anthesim  cotini- 
ventibus.  Bacca  parva,  oblonga,  obtusa,  pellucida,  glabra, 
albens,  intus  aquosa. 

Flos  inodorus.  Evigilat  circa  horam  secundam  post  meridiem, 
nocte  adventante  connivet,  clauditur  nunquam  se  apertu- 
rus, demum  marcescit. 

Haec  species  quodammodo  recedit  a genere  Dfelocacti  ob 
mammillas  ex  apice,  non  e latere  floriferas^;  sed  cum  reli- 
qua omnia  ex  asse  conveniant,  puto,  genus  hoc  subdivi- 
dendum esse  in  sectiones  duas,  quarum  altera  comprehen- 
dat Melocactos  proprie  dictos  mammillis  e latere  floriferis, 
altera  Mesocactos  mammillis  floriferis  ex  apice. 

Tab.  IV.  Jig.  i.  exhibet  plantam  eum  spadice  anni 
primi  . 

Tab.  IV.  Jit*.  2.  ostendit  spadicem  annorum  duorum 
successivorum . 


V. 

Acacia  callosa: inermis*,  foliis  bipinnalb,  partialibus  trijugis, 
propriis  sexjugis , foliolis  obovato-falcalis,  oblique  cordatis, 
tomentosis,  externis  majoribus:,  spicis  capitatis,  termina- 
libus paniculatis  , axillaribus  simplicibus  , subgeminatiis 
Tab.  V. 

A.  callosa  Bert.  Ilort.  bot.  Bonon.  pl.  viv.  p.  3. 

Frut.  Nascitur  in  Antillis,  unde  semina  obtinui  a bertero. Flo- 
ret Novembri,  Decembri. 

Caulis  teres,  plusquam  orgyalis,  inferne  subverrucosus , rirnu- 
losus,  cinereus,  superne  parce  , et  alterne  ramosus,  ramis 
apice  viridibus,  pubescentibus.  Folia  bipinnata,  partialia  tri- 
juga, propria  sexjuga  , tomentosa,  supra  e glauco  viridia, 
subtus  pallidiora.  Foliola  obovato-falcata , acutiuscula , vel 
obtusa  cum  apiculo  in  medio,  integerrima , basi  semicorda- 
ta,  exteriora  majora.  Petioli  teretes,  tomentosuli,  vix  supra 
canaliculati,  universalis,  et  partiales  basi  calloso-geniculati. 
Glandulae  petiolares  nullae.  Stipula  utrinque  una  ad  basim 
petioli,  foliacea , lanceolata , longiuscula,  acutiuscula,  striata, 
viridis,  tomentosula^  patula,  demum  marcescens,  ferrugi- 
nea. Spicae  globosae,  magnitudine  fragi,  terminales  panicu- 
latae  ex  abortu  foliorum,  remanentibus  stipulis,  quae  tunc 
bracteae  evadunt,  laterales  simplices,  axillares,  peduncula- 
tae,  solitariae,  vel  geminae,  divaricatae.  Pedunculi  fere  bi- 
pollicares  , striati , pubescentes.  Calyx,  et  corolla  ex  albo  vi- 
rent, et  magis  apice.  Calyx  quinque-sexfidus , corolla  pau- 
lo brevior,  laciniis  linearibus,  subciliatis.  Corolla  quinque- 
fida,  segmentis  ovatis,  cito  revolutis.  Stamina  basi  mona- 

delplia,  corolla  multo  longiora.  Filamenta  capillaria,  sub 
'vitro  crebre  articulata,  seu  confervoidea , albo-virentia.  An- 
therae  minutae,  peltatae,  luteae  . Ovarium  liberum,  par- 
vum, virens,  apice  oblique  rostellatum,  rostello  in  stilum 
abeunte.  Stilus  ascendens  , forma,  structura,  colore,  et  lon- 
gitudine filamentorum.  Stigma  simplex,  crassiusculum,  trun- 
catum. Fructum  hactenus  non  perfecit. 

ANTONII  BERTOLONII  EQ.  AUR.  M.  D. 


FASCICULUS  SECUNDUS 

Plantarum  rariorum,  vel  novarum  horti 
Botanici  Bononiensis 


asciculum  secundum  plantarum  rariorum  , vel  novarum 
horti  botanici  Bononiensis  vobis  exhibeo , Sodales  praestan- 
tissimi,  cui  praefabor  absolvens  narrationem  eorum,  quae  a 
me  praestita  sunt  ad  eundem  hortum  ornandum,  perlicien- 
dumque . 

Cum  veni  ad  vos  nullus  erat  locus  seminibus  excipiendis,  ser- 
vandisque  aptus.  Pauca  semina,  sacculis  chartaceis  concre- 
dita, nullo  ordine  distributa,  pulveri  derelicta  totum  penu 
seminarii  horti  nostri  sistebant.  Atqui  seminarium  est  ali- 
mentum primum,  et  praecipuum  horti,  neque  hortus  verus 
sine  seminario  esse  potest.  Hoc  suppetias  continuo  fert  plan- 
tis, quae  cursum  vitae  brevem  absolvunt.  Per  hoc  nova  se- 
mina a reliquis  hortis  nobis  comparamus,  et  supellectilem 
nostram  augemus,  ditamus . Itaque  omni  cogitatione,  et  stu- 
dio illico  incubui , ut  seminarium  institueretur,  quo  hortus 
noster  intus,  et  extra  celebrior,  quam  unquam  fuit,  evade- 
ret. Parcens  quotannis,  quoad  potui,  sumptibus  horti  si- 
lentio mihi  comparavi  pecunias  ad  rem  necessarias,  quibus 
conclave  ad  semina  excipienda  extructum  est}  idem  substra- 
tum tabulis,  loculamentis  ligneis  undique  circumseptum, va- 
sisque crystallinis  probe  operculatis  ad  mille,  et  septem  cen- 
tum ditatum.  Ita  seminarium  fuit,  nullo  imperante,  nullo 
contradicente,  omnibus  postea  probantibus,  et  admiranti- 
bus.  Quae  res  adeo  placuit  Eminentissimo  Cardinali  Caro- 
lo  Oppizzonio,  ut,  cum  is  ad  regimen  Archigymnasii  nostri 
devenisset,  nulla  interjecta  mora  obsecundaverit,  quo  con- 

clave  alterum  simili  pacto  extaret,  et  extilit.  Quare  nunc  se- 
minarium e tribus  millibus  vasculorum,  et  qualitatum  semi- 
num possidemus,  a quo  tot,  tantaeque  species,  quae  hor- 
tum nostrum  exornant,  nulla  fere  expensa , nullo  labore  di- 
manarunt, perque  hoc  permutationibus  annuis  nova  semi- 
na mihi  comparo  a praecipuis  hortis  botanicis  Europae,  sci- 
licet a Londinensibus  quibusdam,  a Parisiensi , a Berolinensi , 
ab  Halensi,  a Monacensi,  a Vratislaviensi , a Vindobonensi , a 
Cracoviensi,  a Pragensi,  a Petropolitano , a Monspessulano , 
a Genevensi,  a Tigurino,  et  ab  omnibus  insuper  Italiae 
hortis . 

Erant  apud  nos  horti  sicci  plantarum  ditissimi , antiquitate 
spectatissimi.  Horum  primus,  et  praecipuus  continet  qua- 
tuor  mille,  et  trecentas  species  ab  Aldrovando  ad  Rodatum 
usque  coadunatas,  in  quibus  plures  sunt  ab  ipso  Aldrovan- 
do  in  Hispania  lectae,  et  magni  faciendae.  Secundus  ab  hoc 
habendus  hortus  siccus  Josephi  Montii,  dives  bis  mille,  et 
quingentis  speeiebus  praeter  plantas  seorsim  positas , et  ab 
ipso  Montio  relictas,  quae  respondent  stirpibus  descriptis 
in  opere,  cui  titulus  est  = Catalogi  stirpium  agri  Bono- 
niensis prodromus  Gramina  ac  hujusmodi  allinia  comple- 
ctens, Bononiae  studiorum  1719.  =»  Hae  autem  sunt  bis 
centum, et  triginta  tres  species  e Graminum,  et  Calamariarum 
familiis,  atque  unaquaeque  earum  insignitur  chartula  typis 
impressa,  eandemque  phrasim  specificam  ferente,  quae  in  libro 
Montiano  jam  descripto  exhibetur.  Quid  praestantius  ad  in- 
telligentiam  Montiani  operis  tam  saepe,  nec  semper  certe,  a 
Linnaeo  prolati?  Adeo  ut  mihi  primo  forte  contigerit,  ut  tute 
usus  sim  Montianis  synonymis  in  Flora  Italica  sistenda  , at- 
que enucleanda *5  quinimo  operae  praetium  duxi  addere  hi- 
sce stirpibus  aliam  chartulam  manu  mea  exaratam  Domine 
speciei  in  ipsa  Flora  Italica  exhibitae,  quo  hortulus  iste  non 
minus  valeret  ad  opus  Montianum,  quam  ad  nostrum  con- 
junctim  explanandum.  Tertius  denique  hortus  siccus  musaei 
nostri  ad  collectorem  antiquum  Bononiensem,  sed  incertum, 
pertinet,  et  fere  duo  millia  plantarum  continet,  quas  inter 
pauculae  sunt,  quae  Joanni  Fabrio,  olim  Simpliciario  Pon- 
tificio, et  inter  Academicos  Lyncaeos  magni  nominis  attri- 
buendae. Inter  evolvendum  vero  totum  hunc  hortum  res  pa- 
tuit attentione  vestra  dignissima,  et  mihi  ultra  expectatio- 

nem  carissima.  Reperi  enim  quasdam  plantas  arte  ex  serico 
factas,  ut  nec  major  similitudo,  nec  vividiores  colores  na- 
turam imitantes  haberi  possint.  Utinam  ars  haec  effingenda- 
rum ad  naturam  ex  serico  stirpium  iterum  innotesceret,  imo 
revivisceret  ! Atque  tota  haec  horti  tertii  supellex,  cum  ad 
manus  meas  ex  dono  pervenisset,  illico  eam  intuli  in  hor- 
tum nostrum,  cui  apprime  debebatur,  cum  collectoris  Bono- 
niensis supeliex  esset. 

Horti  sicci,  de  quibus  hactenus  pertractavi,  pulveri,  et  inse- 
ctis vorantibus  derelicti,  a muribus  proh  pudor!  vastati, 
nulla  distributi  methodo  degebant,  ut  nullius  utilitatis  ad 
scientiam  essent,  cum  tamen  utilissimi  esse  possent.  Cui  rei 
ut  opem, et  medelam  afferrem,  plantas  omnes  solutione  subli- 
mati corrosivi  lavandas,  et  in  chartas  novas  transferendas  cu- 
ravi, postea  vero  in  classes,  ordines,  genera,  et  species  disper- 
tivi } cumque  plures  phrasibus  tantum  antiquis  distingueren- 
tur, reliquae  carerent  nomine:  cunctae  nominibus  a Linnaeo, 
Ve\  a systematicis,  qui  post  Linnaeum  fuerunt,  traditis  insi- 
gnitae sunt , ut  hodie  non  minus  nos  adjuvent  in  determi- 
natione plantarum  horti  nostri,  quam  opem  praesertim  fe- 
rant in  synonymis  Florae  Italicae  enucleandis,  atque  adhi- 
bendis.His  autem  rebus  conficiendis  suppetias  potissimum  tu- 
lit filius  meus  natu  major,  et  nunc  in  cathedram  scholae  bo- 
tanicae  nostrae  mihi  suffectus,  qui  assiduo  multorum  men- 
sium labore  manum  operi  admovit,  et  cuncta  mecum  poli- 
vit , atque  cohordinavit. 

Deerat  horto  nostro  supellex  carpologica  ex  fructibus  exoticis. 
Haec  habebatur  in  musaeo  materiei  medicae,  cui  profecto 
non  tam  bene  attribuebatur  , quam  si  musaeo  horti  nostri 
attributa  fuisset.  Id  persensit  praestantissimus  materiei  me- 
dicae Doctor  Fulvius  Gozzius  collega  noster,  qui,  superiori- 
bus annuentibus,  eam  nobis  humanissime  concessit,  et  nunc 
collectiones  nostras  exornat  , utilis  in  primis  ad  carpologiae 
scientiam  explanandam,  atque  promovendam,  in  qua  bo- 
tanici recentiores  plurimum  consistunt  , ut  plantarum  fa- 
milias, atque  genera  firmius,  quam  antea,  statuant.  Nuper- 
rime vero  cum  perillustris  Joachimus  Velasquezius  Lega- 
tioni Mexicanae  apud  Romanum  Pontificem  addictus  supel- 
lectilem carpologicam  e Guatimala  Americae  mihi  largitus 
esset,  statim  eam  intuli  in  musaeum  nostrum,  cui  addita- 
mentum non  spernendi  pretii  suppeditavit. 

Postremo  alte  dolebat,  nos  non  posse  in  praelectionibus  no- 
stris uti  fungis  vivis  ad  doctrinam  fungorum  exponendam, 
qua  saluti  publicae  tam  utiliter  prospicimus.  Seges  fungo- 
rum amplissima  in  Italia  est}  at  quot,  quantisque  periculis 
vita  hominum  a fungis  venenatis  laborat!  Pudet  dicere, 
etiam  nunc  perniciosos  fungos  indiscriminatim  cum  bonis  ve- 
nire in  foro  olitorio  nostro  ex  malo  principio,  quod  aga- 
rici  omnes,  qui  annulo  pollent,  habentur  innocui,  dum  plu- 
res  sunt  lethales.  Cum  igitur  necessarium  sit  docere  disci- 
pulos de  hac  re,  utile  duxi,  fungos  cereos  ad  naturam  edi- 
ctos nobis  comparare,  quibus  musaeum  nostrum  ditavi,  et 
quibus  augendis  omni  studio,  atque  solertia  contendam. 

Haec  sunt,  quae  egi  pro  horto  Archigymnasii  nostri.  Si  ea 
recte  praestita  judicatis,  favorabiliter  accipite,  et  curis  no- 
stris humanitate  vestra  indulgete. 

Venio  nunc  ad  descriptionem  plantarum,  quam  spopondi,  et  pri- 
mum loquar  de  novo  genere  statuendo.  Genus  Capparidis 
hactenus  comprehendit  species  fructu  diversissimo  pollentes} 
hic  enim  in  aliis  baccatus,  in  aliis  omnino  capsularis.  Plu- 
merius  primus  viderat,  plantas  fructu  capsulari  consocia- 
ri non  posse  cum  plantis  fructu  baccato,  et  genus  Brey - 
niae  ad  primas  significandas  adhibuit  in  Nov.  pl.  Amer, 
gen.  p.  3q.  Linnaeus  in  editione  prima  Gen.  pl.  Lugdun. 
Batavor.  1737.  p.  1 1 3.  n.  321.  hoc  Plumierii  genus  retinuit} 
sed  postea  in  Gen.  pl.  ed  6.  Holmiae  1764.  illud  suppres- 
sit, et  conjunxit  cum  Capparide , forte  quia  non  vidit  fru- 
ctum recentem,  et  plus^  quam  par  erat,  tribuit  calyci,  et 
corollae.  Jacquinius  in  Stirp.  Amer.  hist.  p.  167.  aucto- 
ritati Linnaeanae  acquievit.  Nihilo  tamen  secius  pronuntia- 
vit, haud  inepte  facturum,  qui  ad  habitus,  fructusque  di- 
scrimen inter  Capparide/n , et  Breyniam  attendens  in  duo 
genera  iterum  distinguet.  Conjunctionem  Linnaeanam  De 
Candolleus  quoque  sequutus  est  in  Prodr.  1.  p.  24^.  non 
carens  suspicione  de  necessitate  generis  Capparidis  diri- 
mendi , cumque  novisset  , plures  e Capparidibus  praesta- 
re fructu  siliquaeformi  , potius  quam  baccato  , characte- 
ri generis  a Linnaeo  in  fructu  baccato  positi  substituit 
characterem  fructus  sihquaeformis , nec  tamen  abstinuit  a 
stirpibus  fructu  baccato  pollentibus  cum  illo  conjungen- 
dis. Quae  contradictiones  omnes  , cum  in  hodierna  philo- 

sophiae  botanicae  claritate  ulterius  admitti  nequeant,  im- 
pulerunt me  , ut  Linnaeanum  Capparidis  genus  in  duo 
genera  dirimerem  , cui  rei  ansam  praesertim  praebuit  Cap- 
paris frondosa  L. , quae  aestate  praeterlapsa  lloruit,  et  fru- 
ctum perfectum  tulit  in  horto  nostro  } cumque  agnovis- 
sem, hunc  fructum  esse  veram  capsulam  unilocularem  , et 
bivalvem  , nec  baccam  pulposam  , prout  fructus  Cappari - 
dis  spinosae  L.  est,  distineri  nequivi  a novo  genere  statu- 
endo pro  plantis  fructu  capsulari  pollentibus,  atque  hoc 
novum  genus  Uterveriae  nomine  salutavi  in  honorem  Joan- 
nis  Cornelii  Uterverii,  qui  fuit  discipulus  Ulyssis  Aldrovan- 
di,  et  qui  post  mortem  ejus  eidem  suffectus  est  in  Profes- 
soris botanici  munus  , et  in  horti  botanici  nostri  praefectu- 
ram } quin  etiam  obtinuit  custodiam  Musaei  ab  Aldrovando 
relicti,  in  qua,  ut  verbis  utar  Josephi  Montii  , non  pa- 
rum inclaruit  ob  edita  volumina  ejusdem  Aldrovandi,  quae 
fuere  De  piscibus  Bononiae  i6i3_,  De  quadrupedibus  so~ 
1 ipedibus  Bononiae  1616.,  et  De  bisulcis  Bononiae  1621. 
(1)  Verum  quis  forte  dicet,  si  genus,  de  quo  loquor, 
diversum  est,  cur  nomine  Breyniae  cum  Plumerio  non  vo- 
cavi? Atqui  ita  vocare  non  poteram,  nisi  confusione  nova 
inlata,  cum  Schreberus,  Forstero  praeeunte,  in  Nov.  Gen. 
piant,  edit.  Frankfurti  1789.  aliud,  diversumque  genus  vo- 
cabulo Breyniae  salutaverit , cui  tributa  est  planta  ad  Po- 
lygamiam  monoeciam  pertinens,  ut  patet  ex  Willdenowii  Sp. 
pl.  tom.  4-  part.  2.  p.  1127.  En  autem  characteres  novi  no- 
stri generis,  et  sylloge  specierum,  quae  certo  certius  ad  il- 
lud pertinent,  et  ad  quod  alias  plures  pertinere  nullus  dubi- 
to, si  examen  fructus  earum  ad  trutinam  revocetur. 

UTERVERIA. 

Breynia  Pium . ISov.  pl.  Americ.  gen.  p.  3g.  tab.  16. 
Linn.  Gen.  pl.  ed.  1 . p.  :i3.  n.  32 1. 

Capparis  De  Cand.  Prodr.  1.  p.  2/±5.  exci.  spec.  fru- 
ctu baccato . 


(1 ")  Joseph.  Mont.  in  Dissert.  praefix.  Plantarum  var.  indicib.  Bononiae  studior. 
17*4.  P • XV. 

Capparidis  species  Litui.  Sp.  pl.  ed.  2.  quoad  plantas  fru- 
ctu capsulari. 

Calyx  periauthium  liberum,  monophyllum,  quadrisectum. Co- 
rolla rosacea,  tetrapetala,  petalis  obtusis,  calyce  longioribus. 
Stamina  plura,  plerumque  polyandra  , hypogyna.  Filamen- 
ta filiformia.  Antherae  oblongae , biloculares.  Stylus  filifor- 
mis, crassiusculus.  Stigma  clavatum,  longum,  obtusum. Pe- 
ricarpium  capsula  siliquaeformis , thecaphoro  longo,  tenui 
suffulta,  unilocularis,  bivalvis,  plerumque  plus  minus  to- 
rulosa , intus  pulpa  tenui,  viscida  obducta.  Placentae  duae, 
filiformes,  una  ad  singulam  suturam.  Semina  reniformia,  u- 
trinque  alterna , pulpa  tenui,  viscida  obvelata. 

Habitus.  Plantae  fruticosae  , inermes . Caulis  erectus,  ramo- 
sus, Folia  simplicia.  Flores  terminales,  et  laterales,  corym- 
bosi,  racemosi,  thyrsoidei. 

Observ.  Fructus  cum  careat  dissepimento , nequit  esse  siliqua, 
sed  est  vera  capsula  bi valvis. 

Ord.  nat.  Putamineae  Lin.  Ord.  nat.  n.  XXT. , et  Praei, 
in  ord.  nat.  p.  376.  Capparides  Juss.  Gen.  pl.  p.  ilpi. 
Smith.  Gramm.  of.  bot.  p.  140*  Capparidees  Juss.  in  Ann. 
du  Mus.  d’  hist.  nat.  tom.  i3.  p.  174*  Capparideae  Vent. 
Tabi . 3.  pag.  1 18.  De  Cand.  Prodr.  1.  p.  zSj.  P.  Brown. 
in  Denham , et  Clappert.  travels  p.  210.  et  seq.  Bartl. 
Ord.  nat.  p.  265.  Schultz.  JSatiirl.  syst.  p.  449-  Bich.  Fa- 
mill.  nat.  in  Xouv.  elem.  de  bot.  ed.  5.  p.  1 88. 

1.  Uterveria  frondosa}  foliis  coriaceis , oblongis , basi  angu- 
statis, subcordatis,  superioribus  acuminatis,  corymbo  ter- 
minali, pedunculato. 

Capparis  frondosa  Sp.  pl.  1674.  JVilld.  Sp.  pl.  2.  part.i. 
p.  1 1 34-  De  Cand.  Prodr.  1 .p.  249.  n.  54.  Jacq.  Se- 
lect.  stirp.  Amer.  hist.  p.  162.  tab.  104. 

Frut.  Nascitur  in  insulae  S.  Dominici  sylvis,  et  in  sylvisCar- 
thagenae.  Colitur  in  horto  bot.  Bononiensi,  in  cujus  calida- 
rio lloret  Aprili  prout  in  solo  natali.  Obtinui  specimen  spon- 
taneum siccum  a Castronsio. 

Calyx  revolutus.  Stamina  alba,  basi  purpurea.  Stilus  crassiu- 
sculus. Stigma  elongato-clavatum . Capsula  siliquaeformis, 
subtorulosa  , perfecte  bivalvis  ab  imo  ad  summum,  pollica- 
ris—sesc£iii  pollicaris  , intus  velo  pulposo,  albo,  viscoso  te- 
cta. Semina  continuata  serie  disticha,  sibi  immediate  super- 

incumbentia,  eodem  velo  pulposo,  albo,  glutinoso  obducta. 
Reliqua  generis. 

Haec  planta  pluries  floruit  apud  nos*,  sed  aestate  praeterlapsa 
prima  vice  fructum  tulit,  et  perfecit. 

2.  Uterveria  Cynallophora : foliis  coriaceis,  oblongis,  subdi- 
stichis,  glandula  axillari}  racemo  terminali,  lateralibusque, 
breviter  pedunculatis,  paucifloris}  genitalibus  longissimis}  ca- 
psula cylindracea , torulosa . 

Capparis  Cynallophora  Jacq.  Select.  stirp.  Americ . hist. 
p.  1 58.  tab.  98. 

C.  Cynophallophora  TVilld.  Sp.  pl.  2.  par.  2 . p.  1 1 36. 
De  Cand.  Prodr.  i.  p.  249.  n.  61. 

C.  flexuosa  Sp.  pl.  722. 

Frut.  Nascitur  in  Caribaeis,  et  in  Venezuela . Vulgo  Fava  dei 
diavolo . 

Folia  ludunt  ovata,  obovata  , ovato-lanceolata , subrotundo- 
-ovata,  obtusa,  vel  emarginata,  aut  acumine  longissimo  in- 
structa. Flores  candidi,  vel  ex  albo  virentes,  odoratissimi. 

3.  Uterveria  verrucosa:  foliis  oblongis,  acutis,  axillis  eglan- 
dulosis}  racemis  terminalibus,  paucifloris,  abbreviatis}  ca- 
psulis verrucosis. 

Capparis  verrucosa  Jacq.  Select.  stirp.  Amer.  hist.  p. 
169.  tab.  99.  TVilld.  Sp.  pl.  2.  par.  2.  p.  11 36.  De 
Cand.  Prodr.  1.  p.  25o.  /2.  71. 

Frut.  Habitat  in  sylvis,  et  fruticetis  Carthagenae. 

Capsula  teres,  brevis,  nitida,  tota  verrucosa  . 

4-  Uterveria  eustachiana:  foliis  ovatis,  acuminatis,  nitidis, 
glandula  axillari}  racemis  paucifloris,  abbreviatis}  capsulis 
elongatis , glabris. 

Capparis  eustachiana  Jacq.  Select.  stirp.  Amer.  hist.  p. 
lSp.  De  Cand.  Prodr.  1.  p.  249.  n.  62. 

Frut..  Nascitur  in  insula  S.  Eustachii. 

Folia  ovata,  acuminata,  formae  constantis.  Flores  purpurei, 
inodori  . Proxima  Uterveriae  Cynallophorae. 

5.  Uterveria  comosa:  foliis  lanceolatis,  supra  glabris  , sub- 
tus cinereo-tomentosis}  racemis  multifloris}  staminibus  co- 
rolla brevioribus. 

Capparis  comosa  Jacq.  Select.  stirp.  Amer.  hist.  p.  160. 
De  Cand.  Prodr.  1.  p.  25 1.  n.  81. 

Frut.  Nascitur  in  maritimis  inundatis  insulae  S.  Dominici. 

Flores  albidi,  suaveolentes.  Calycis  laciniae  lanceolatae  , acu- 
minatae. Stamina  corolla  breviora.  Capsula  elongata  , laxe 
torulosa,  ut  in  Ulerveria  Breynia  , sed  tenuior. 

6.  Uterveria  linearis:  foliis  coriaceis,  linearibus,  obtusis, 
glabris,  glandula  axillari ^ racemis  patulis:,  capsulis  abbre- 
viatis . 

Capparis  linearis  Sp.  pl.i6q^.  Jacq . Select.  siirp.  Amer . 
liist.  p.  161.  tab.  102.  JVilld.  Sp.  pl.  2.  par.  2.  p. 
11 38.  De  Cand.  Prodr.  1.  p.  249.  n.  65. 

Frut.  Habitat  in  sylvis  Carthagenae. 

Caulis  etiam  quindecimpedalis . Folia  linearia,  obtusa,  coria- 
cea, avenia,  nitida , nervo  insigniter  extante , brevissime  pe- 
tiolata.  Racemi  subdecemflori,  pedicellis  patulis.  Flores  albi, 
inodori.  Capsulae  pollicares,  ex  auranlio  rubrae. 

7.  Uterveria  Breynia : foliis  oblongo-lanceolatis,  subtus  le- 
pidoto-scabris  \ corymbis  pedunculatisj  capsulis  elongatis,  to- 
mentosis. 

Capparis  Breynia  Sp.pl.  721.  Jacq.  Select.  stirp.  Amer: 
liist.  p.  161.  tab.  io3.  JVilld.  Sp.  pl.  2.  part.  2.  p. 
11 38.  De  Cand.  Prodr.  1 . p.  2B1.  n.  g5.a. 

Frut.  Habitat  in  Caribaeis,  et  in  continente  proximo. 

Caulis  etiam  decempedalis.  Folia  oblongo-lanceolata , supra 
glabra  , nitida  , subtus  lepidoto-scabra , et  pallide  virentia  , 
acuta,  vel  obtusiuscula.  Corymbi  pedunculati , terminales, 
et  axillares.  Flores  candidi,  gratissime  olentes.  Capsula  si- 
liquaeformis , tenuis,  novempollicaris , tomentosa  , e luteo 
fusca . 

Haec  est  ipsamet  planta,  a qua  Plumerius  desumpsit  genus 
Breyniae  in  Nov.  pl.  Amer.  gen.  p.  3g.  tab.  16. 

8.  Uterveria  tenuisiliqua:  foliis  ovato-lanceolatis , acumina- 
tis^ thyrso  terminali,  multifloro  j capsula  longissima,  to- 
rulosa . 

Capparis  tenuisiliqua  Jacq.  Select.  stirp.  Amer,  liist.  p. 
162.  tab.  io5.  TVilld.  Sp.  pl.  2.  par.  2,p.  1 1 38.  De 
Cand.  Prodr.  1 . p.  25 1.  n.  85. 

Frut.  Nascitur  in  sylvis  Carthagenae. 

Arbuscula  octo-quindecimpedalis.  Folia  tenuia  , glabra  , lon- 
giuscule petiolata . Thyrsus  terminalis,  solitarius,  sex-se- 
pteinpollicaris , floribus  circiter  quinquaginta,  inferioribus 
primoribus.  Bracteae  setaceae  ad  basim  pedicellorum.  Corolla 


e viridi  allia,  inodora.  Genitalia  pollicaria.  Capsula  siliquae- 
formis,  gracilis,  sex-septem  pollices  longa,  torosa,  glabra. 

Non  dubito,  quin  aliae  species,  et  praesertim  Americanae , ad 
hoc  idem  genus  pertineant,  et  (orte  omnes  illae  sectionis 
tertiae  Decandolleanae  in  Prod.  i.  p.  249*,  sed  cum  fructus 
earum  hactenus  sit  ignotus,  rem  declarent  autoptae.  Tran- 
seamus nunc  ad  species  novas  horti  nostri  describendas. 

1.  Morinda  sessi/ijlora:  caule  fruticoso,  erecto}  foliis  oppo- 
sitis ^ oblongis,  utrinque  angustatis,  glabris}  capitulis  axil- 
laribus y solitariis,  sessilibus  Tab.  IV.  fig.  1.  2. 

M.  sessiliflora  Bcrt.  Syll.  pl.  hort.  bot.  Bonon.  ann.  1827. 

P-5- 

Frut.  Habitat  in  Antillis,  unde  semina  obtinui  a Bertero. 
Floret  in  horto  nostro  Augusto,  Septembri. 

Caulis  teres,  erectus,  glaber,  ramosus,  in  ollis  nostris  bi— tri- 
pedalis . Folia  opposita,  oblonga,  acuta,  basi  angustata, 
brevissime  petiolata,  glabra,  stipula  interfoliacea  utrinque  una, 
lata,  brevi,  apice  aristulata  . Capitula  globosa,  sessilia,  so- 
litaria, axillaria,  nuda,  densiflora.  Subinde  sub  capitulis  su- 
premis folia  deficiunt,  tuncque  capitula  haec  videntur  pe- 
dunculata.  Corolla  parva,  epigyna  , alba , infundibuliformis , 
qnadri-quinque-sexfida  , laciniis  lanceolatis  , acutis,  acumi- 
nulo  inflexo,  supra  sulcatis,  decidua.  Faux  barbata.  Stami- 
na quinque-sex,  sita  in  fauce  corollae.  Filamenta  brevissi- 
ma horizontalia.  Antherae  lineares , longiusculae,  verticales. 
Ovarium  adnatum.  Stilus  filiformis.  Stigma  bifidum,  virens, 
extra  faucem  corollae  prominens,  stamina  superans,  non  co- 
rollam. Fructum  non  perfecit  apud  nos. 

Fig.  1.  exhibet  plantam  capitulo  sessili.  Fig.  2.  ostendit  lu- 
sum capitulo  pedunculato  ex  foliis  abortivis. 

2.  Ononis  Mcisquillierii : caule  ascendente,  piloso } foliis  ter- 
natis,  foliolis  oblongis.,  aculis,  superne  argute  serrulatis;  ra- 
cemo spicaeformi,  terminali,  pedunculato,  pubescenti-glan- 
duloso}  bracteis  ovatis ^ calyce  brevioribus}  laciniis  calyci- 
nis  lanceolato-linearibus , legumen  superantibus  Tab.  2. 

Perenn.  Nascitur  ad  thermas  Porrectanas,  unde  attulit  ad  me 
Aemilius  Masquillierius  discipulus  meus  praestantissimus . 
Floret  Julio  . 

Caulis  teres,  inermis,  ascendens,  pilosus,  pilis  patulis,  inae- 
qualibus, ramosus,  saepe  rubens.  Folia  ternata^  supremis 

prope  racemum  subinde  simplicibus,  brevissime  petiolata, 
petiolo  utrinque  alato  stipula  adnata  , semiovata,  aut  oblon- 
ga, acuta,  semilata,  pilosa,  multinervi,  viridi.  Foliola  ob- 
longa , et  interdum  anguste,  acuta,  inferne  integerrima,  su- 
perne argute  serrulata,  nervoso-venosa , pilosa,  supra  laete 
viridia,  subtus  pallidiora,  lateralibus  brevissime,  impari  pau- 
lo longius  petiolnlatis.  Racemus  spicaeformis,  terminalis,  bre- 
viter pedunculatus , modo  densiusculus , modo  laxior,  prae- 
sertim inferne,  rachide,  bracteis,  ped icellis calycibusque 
pubescentibus,  pubescentia  albida,  molli,  patula,  apice  glan- 
dulifera.  Bractea  ad  singulum  florem  ovata,  aut  ovato-lan- 
ceolata,  integerrima,  vel  subdentata  , acuta,  viridis,  calyce 
brevior,  plerumque  pedicellum  superans.  Interdum  flores 
imi  stant  in  axilla  folii  ternati,  aut  simplicis,  quo  brevio- 
res sunt.  Pedicelli  inferiores  circiter  sesquilineares,  reliqui 
breviores.  Calyx  quinquepartitus,  laciniis  lanceolato-linea- 
ribus,  acutis,  externis  incurvis.  Corolla  calyci  subaequalis, 
aut  paulo  longior.  Vexillum  acutum,  extus  pilosulum  , ro- 
seum. Alae  albidae.  Carina  superne  rosea.  Legumen  calyce 
brevius , pilosum.  Semen  obovatum  , pede  incurvulo,  com- 
presso-turgidum , sub  lente  echinulatum,  maturitate  fuscum. 

Collocanda  juxta  Ononidem  mitissimam  L. , quae  differt  a no- 
stra caule  erecto,  foliolis  obovatis,  obtusis,  crebrius,  et  nu- 
merosius serrulatis,  racemis  brevioribus,  sessilibus,  densius 
floriferis,  fere  glabris,  bracteis  longioribus,  basi  stipulaceis, 
calycis  tubo  albo,  glabro , laciniis  ovato-lanceolatis,  acumi- 
nato-mucronatis  , ciliatis,  semine  minore,  fusco-flavido. 

3.  Grewia  micropefala : hirsuta,  pilis  fasciculatis,  foliis  cor- 
dato-subrotundis  , argute,  inaequaliter  serratis,  basi  tri— 
-quinquenerviis}  racemis  axillaribus,  subquinquefloris , pe- 
tiolo brevioribus}  calycibus  corolla  duplo  longioribus  Tab. 
3.  a.  b.  c.  d. 

Balneda  ex  capite  viridi  Scanagal.  Cat.  hort.  bot.  Ticin. 
an.  1 797.  p.  8. 

B.  corylifolia  Scanagat.  Sjn.  piant,  hort.  bot.  Bon.  p.  )3. 

Frut.  Locus  ejus  natalis  est  il  Capo  verde.  Colitur  in  horto 
nostro  introducta  a praedecessore  meo  Josue  Scanagatta. 
Floret  Julio. 

Fruticulus  humilis.  Caulis  teres,  obductus  cortice  cinereo, se- 
nescente rimoso,  ramosus,  ramis  patulis,  junioribus  hirsutis. 

Folia  alterna,  petiolata,  cordato-subrotunda  , acute,  inae- 
qualiterque  serrata,  interdum  superne  sublobata,  obtusa, vel 
acuta,  reticulato-venosa^  basi  tri-quinquenervia,  supra  bul- 
lato-rugosa,  laete  viridia,  hirsuta,  scabra,  subtus  cano-pu- 
bescentia,  molliuscula.  Petioli  longiusculi,  hirsuti,  apice 
paululum  incrassati.  Stipulae  semicordatae,  acutae,  deciduae, 
contortae,  nervo  dorsali  laterali,  extus  hirsutae.  Racemi  so- 
litarii, axillares,  tri-quinqueflori , petiolo  breviores,  Bractea 
sub  quovis  pedicello,  similis  stipulae,  decidua.  Calycis  fo- 
liola quinque,  subinde  quatuor,  oblonga,  obtusa,  coriacea, 
apice  recurva,  corolla,  genitalibusque  duplo  longiora,  extus 
viridi— flavida , et  hirsuta,  intus  rubida,  glabra.  Petala  quin- 
que, subinde  quatuor,  admodum  parva,  oblonga,  emarginata, 
fere  colore  calycis  interni,  thecaphoro  inserta,  basi  instru- 
cta glandula  suborbiculari , depressa , luteola,  ambitu  villo— 
sula.  Petali  lamina  supra  glandulam  vix  lineam  longa.  An- 
therae  globulosae  , biloculares,  incumbentes,  luteae.  Sti-> 
gma  capitatum,  raultilobo-lacinulatum,  virens.  Capsula  de- 
pressa, quadriloba,  quadrilocularis , quadrivalvis , hirsuta. 
Thecaphorum  columna  crassa,  brevis,  sustinens  corollam, 
et  genitalia.  Pili  totius  plantae  fasciculati,  inaequales. 

Genus  hujus  plantae  nimis  evidens  est,  nec  ullo  pacto  novum, 
ut  putavit  Scanagatta}  sed  species  nova  est,  et  probe  di- 
stincta, quae  systematicos  omnes  hactenus  aufugit. 

Explicatio  Tabulae  VI . 

a.  Flos  perfectus  in  anthesi. 

b.  Flos  abludens  partibus  quaternariis. 

c.  Flos  post  anthesim. 

d.  Fructus  maturus. 

4>  Acacia  velutina : inermis}  foliis  bipinnatis,  tomentosis,  par- 
tialibus bijugis,  propriis  subquinquejugis}  foliolis  obova- 
to-dimidiatis , externis  majoribus}  spicis  axillaribus,  subge- 
minis,  peduncnlatis , globosis  Tab. 

A.  velutina  Bert.  Syll.  pl.  hort.  bot.  Bon.  an.  1827.  p.  3. 

Frut.  Nascitur  in  Antillis,  unde  semina  obtinui  a Bertero. 
Floret  apud  nos  Septembri  decedente,  et  veniente  Octobri. 

Caulis  teres,  erectus,  parce  ramosus,  apud  nos  circiter  qua- 
dri-quinquepedalis , superne  molliter  pubescens.  Folia  bre- 
viter petiolata,  bipinnata,  partialia  bijuga,  propria  quadri- 
-quinquejuga , foliolis  parvis,  latiusculis,  obovato-dimidia- 

tis,  obtusis,  vel  acutiusculis,  basi  obliquis,  molliter  tomen- 
tosis,  tomento  brevi.  Glandulae  nullae  in  foliis  . Stipulae 
oblongae,  deciduae  . Spicae  nubiles  magnitudine  pisi,  aut 
paulo  ultra,  in  nuptiis,  staminibus  expansis,  magnitudine 
cerasi.  Flores  albo-virentes , odore  levi,  suavi,  ad  odorem 
florum  Philadelphi  coronarii  accedeute.  Stamina  basi  mo- 
nadelpha,  plurima  castrata.  Fructum  apud  nos  non  perfecit. 

Proxima  Acaciae  callosae  nostrae,  non  Sprengelii;  sed  mi- 
nor omnibus  partibus,  et  frigoris  magis  impatiens. 

